নিশ্চিত করে কারণ বলা প্রায় অসম্ভব। বা এহেন শব্দবন্ধনীর শিকড়েও যাওয়া সম্ভব নয়। ক্রিকেট নিয়ে নানান মজাদার গল্প প্রচলিত রয়েছে যুগে যুগে। যত দূর জানা যায়, টেস্ট ক্রিকেট শুরুর অনেক আগে থেকেই ‘ডাক’ শব্দটি প্রচলিত ছিল। কোনও একটি ম্যাচে ‘প্রিন্স অব ওয়েলস’ শূন্য রানে ফেরার পরে ১৮৬৬-র ১৭ জুলাই একটি পত্রিকায় লেখা হয়েছিল, ‘‘প্রিন্স রয়্যাল প্যাভিলিয়নে ফিরেছেন হাঁসের ডিম নিয়ে!’’ এই ‘প্রিন্স অব ওয়েলস’ই পরবর্তীকালে রাজা সপ্তম এডওয়ার্ড বলে পরিচিত হন। ‘০’ দেখতে অনেকটা হাঁসের ডিমের মতোই। তাই হয়তো ওই পত্রিকাটি এহেন তুলনা টেনেছিল। সেই যে শুরু হল। এখনও তা চলছে। ‘ডাকস এগ’ থেকে ধীরে ধীরে ক্রিকেটে চালু হয়ে গেল শুধু ডাক!